b"\n_START_ARTICLE_\nBlackout (album, Britney Spears)\n_START_SECTION_\nSnemanje in sestava\n_START_PARAGRAPH_\nFebruarja 2006 so poro\xc4\x8dali, da je Britney Spears \xc2\xbbsredi snemanja novega albuma\xc2\xab, ki so ga nameravali izdati kasneje tistega leta. Revija People je poro\xc4\x8dala, da je Britney Spears povedala, da bo njena nova glasba lahko \xc2\xbbponovno o\xc5\xbeivela pop glasbeno sceno\xc2\xab, saj naj bi bila slednja zadnje \xc4\x8dase \xc2\xbbdolgo\xc4\x8dasna\xc2\xab. Tri mesece kasneje je Jonathan \xc2\xbbJ.R.\xc2\xab\xc2\xa0Rotem dejal, da Britney Spears snema \xc2\xbbklubske pesmi s hitrej\xc5\xa1im tempom\xc2\xab\xc2\xa0ter \xc2\xbbpesmi o razmerjih [...] in o vsem vmes\xc2\xab Jonathan \xc2\xbbJ.R.\xc2\xab\xc2\xa0Rotem je septembra 2006 dejal: \xc2\xbb\xc5\xbdelimo preiti na novo stopnjo,\xc2\xab\xc2\xa0podobno takratnim radijskim uspe\xc5\xa1nicam. \xc2\xbbPovem vam lahko, da vklju\xc4\x8duje nekaj dance pesmi, nekaj po\xc4\x8dasnih pesmi, ve\xc4\x8d introspektivnih pesmi; nekaj klubskih pesmi,\xc2\xab\xc2\xa0je povedal producent. Britney Spears je z Nateom \xc2\xbbDanjo\xc2\xab\xc2\xa0Hillsom pri\xc4\x8dela sodelovati v \xc4\x8dasu svoje druge nose\xc4\x8dnosti. Snemanje se je pri\xc4\x8delo v Las Vegasu in se nadaljevalo na njenem domu v Los Angelesu. Vsaj eno pesem so posneli v studiu KMA Music v Manhattanu. Britney Spears je kasneje v sporo\xc4\x8dilu, objavljenem na njeni uradni spletni strani razkrila, da svoj novi album namerava izdati \xc5\xa1e pred koncem leta 2007. Potem, ko je veliko pesmi z albuma Blackout iz\xc5\xa1lo na internetu, avgusta 2007 pa so oznanili, da bo pesem, ki jo je produciral Danja,\xc2\xa0\xc2\xbbGimme More\xc2\xab, iz\xc5\xa1la kot prvi singl z albuma._NEWLINE_Pesem \xc2\xbbGimme More\xc2\xab\xc2\xa0je dance-pop pesem hitrega tempa z elementi elektronske infunk glasbe. Sestavlja jo pogosta raba refrena. Pri\xc4\x8dne se z nekaj izgovornjenimi besedami, v katerih Britney Spears re\xc4\x8de: \xc2\xbbTo je Britney, prasica!\xc2\xab \xc4\x8ceprav se na za\xc4\x8detku zdi, da kontroverzno besedilo pesmi govori o plesu in seksu, je Britney Spears kasneje razkrila, da singl govori o zanimanju javnosti za njeno zasebno \xc5\xbeivljenje, kar opi\xc5\xa1e s kiticami: \xc2\xbbFotoaparati se ble\xc5\xa1\xc4\x8dijo med na\xc5\xa1im umazanim plesom / \xc5\xa0e naprej nas gledajo, nas gledajo\xc2\xab\xc2\xa0(\xc2\xbbCameras are flashin' while we're dirty dancin' / They keep watchin', keep watchin'\xc2\xab). V pesmi se v ozadju ve\xc4\x8dkrat ponavljajo besede \xc2\xbbdaj mi, daj mi\xc2\xab\xc2\xa0(\xc2\xbbgimme gimme\xc2\xab), nato pa \xc5\xa1e beseda \xc2\xbbve\xc4\x8d\xc2\xab\xc2\xa0(\xc2\xbbmore\xc2\xab). Malo po za\xc4\x8detku pesmi tudi Danja izgovori naslednje besede: \xc2\xbbStavim, da tega niste predvideli / Incredible Lago, legendarna gd\xc4\x8d. Britney Spears / in neustavljivi Danja\xc2\xab\xc2\xa0(\xc2\xbbBet you didn't see this one coming / The Incredible Lago, the legendary Ms. Britney Spears / and the unstoppable Danja\xc2\xab)._NEWLINE_Drugi singl z albuma,\xc2\xa0\xc2\xbbPiece of Me\xc2\xab, je elektropop pesem z elementi groove glasbe, napisana v c-molu. Pesem \xc2\xbbRadar\xc2\xab\xc2\xa0je elektropop pesem zmernega tempa z elementi synthpopa. Po podatkih Poppy Cossins iz revije The Sun je glasba pesmi \xc2\xbblahko v sr\xc4\x8dno pomo\xc4\x8d elektronski in R&B glasbi.\xc2\xab V pesmi sintetizator ne pride do izraza, zaradi uporabe sonarja ali zvoka Dopplerjevega radarja, zaradi \xc4\x8desar so pesem ve\xc4\x8dkrat primerjali s pesmijo\xc2\xa0\xc2\xbbTainted Love\xc2\xab\xc2\xa0(1981) Soft Cella. Pesem\xc2\xa0\xc2\xbbBreak the Ice\xc2\xab, izdana kot tretji in zadnji singl z albuma je elektropop pesem z elementi groove in R&B glasbe.\n_START_SECTION_\nIzzid in promocija\n_START_PARAGRAPH_\nZaradi izzida mnogih pesmi z albuma preko interneta je zalo\xc5\xbeba Jive Records naredila vse mogo\xc4\x8de, da bi prepre\xc4\x8dili nadaljnje nezakonito izdajanje pesmi in izzid albuma so v Zdru\xc5\xbeenih dr\xc5\xbeavah Amerike prestavili na 30. oktober 2007. Album so zaradi \xc2\xbbdrugih delov \xc5\xbeivljenja Britney Spears, na katere se mora osredoto\xc4\x8diti\xc2\xab, promovirali zelo slabo. To je prvi glasbeni album Britney Spears, ki takoj ob izzidu ni bil dele\xc5\xbeen nikakr\xc5\xa1ne promocije, z izjemo njenega nastopa na podelitvi nagrad MTV Video Music Awards leta 2007 in radijskim intervjujem z Ryanom Seacrestom. Zalo\xc5\xbeba Jive Records je na svoji uradni strani na YouTubeu objavila reklamo za album. Poleg videospota za pesem\xc2\xa0\xc2\xbbPiece of Me\xc2\xab\xc2\xa0so 30. novembra 2007 za\xc4\x8deli \xc5\xa1e s tekmovanjem \xc2\xbbBritney Spears si \xc5\xbeeli del\xc4\x8dek tebe\xc2\xab\xc2\xa0(\xc2\xbbBritney Spears Wants a Piece of You\xc2\xab), v katerem so njeni obo\xc5\xbeevalci sami ustvarili videospot za singl \xc2\xbbPiece of Me\xc2\xab\xc2\xa0z uporabo MTV-jevega video ustvarjalnika. Videospot, ki je zmagal, so 20. decembra 2007 predvajali v oddaji Total Request Live. MTV, zalo\xc5\xbeba Jive Records in Britney Spears sama so izbrali zmagovalca. 13. novembra 2007 je trgovina Target izdala posebno izdajo albuma Blackout z dodatno pesmijo, \xc2\xbbOutta This World\xc2\xab\xc2\xa0ter dodatnim zvonenjem in ozadjem za mobilnik. Leta 2008 so album nameravali izdati ponovno, vendar so vse na\xc4\x8drte opustili, ko je Britney Spears pri\xc4\x8dela delati na svojem \xc5\xa1estem glasbenem albumu, Circus (2008)._NEWLINE_Britney Spears je podelitev nagrad MTV Video Music Awards leta 2007 otvorila z nastopom s pesmijo \xc2\xbbGimme More\xc2\xab. Nastop naj bi bil eden izmed najbolj bole\xc4\x8dih trenutkov v njeni celotni karieri. Velikokrat so komentirali njeno petje, njeno plesanje in celo njeno garderobo. Po nastopu Britney Spears sama albuma ni ve\xc4\x8d promovirala. Marca 2008 so poro\xc4\x8dali, da bo pri\xc4\x8dela z novo svetovno turnejo, vendar slednje nikoli ni bilo. V Zdru\xc5\xbeenih dr\xc5\xbeavah Amerike je naslednji\xc4\x8d nastopila \xc5\xa1ele 2. decembra 2008, ko je z nastopom v oddaji Good Morning America promovirala svoj naslednji album._NEWLINE_Kakorkoli \xc5\xbee, v oddaji Ellen DeGeneres Show je Ellen sama promovirala album brez Britney Spears, ko so v njeni oddaji predvajali pesmi \xc2\xbbToy Soldier\xc2\xab\xc2\xa0in\xc2\xa0\xc2\xbbGimme More\xc2\xab\xc2\xa0in je skupaj z ob\xc4\x8dinstvom v studiu ob le-teh plesala. Ob\xc4\x8dinstvu je tudi podarila CD z albumom._NEWLINE_Britney Spears je nazadnje od\xc5\xa1la na svetovno turnejo The Circus Starring Britney Spears, ki se je pri\xc4\x8dela 3. marca 2009 in na kateri je izvedla tudi pesmi \xc2\xbbPiece of Me\xc2\xab, \xc2\xbbRadar\xc2\xab, \xc2\xbbOoh Ooh Baby\xc2\xab, \xc2\xbbHot as Ice\xc2\xab, \xc2\xbbFreakshow\xc2\xab\xc2\xa0in \xc2\xbbGet Naked (I Got a Plan)\xc2\xab. Med turnejo je nastopila tudi z remixom LAZRtag pesmi \xc2\xbbGimme More\xc2\xab. Pesem \xc2\xbbBreak the Ice\xc2\xab\xc2\xa0so izvajali med uvodom v enega izmed posnetkov skupaj z verzijo pesmi\xc2\xa0\xc2\xbbRun the Show\xc2\xab\xc2\xa0Kat DeLune.\n_START_SECTION_\nSprejem kritikov\n_START_PARAGRAPH_\nAlbum Blackout je s strani glasbenih kritikov prejemal v glavnem pozitivne ocene. Na spletni strani Metacritic so mu dodelili oceno 61/100. Novinar revije Digital Spy je album ozna\xc4\x8dil za \xc2\xbbnajbolj plesen, sodoben in navdihujo\xc4\x8d album, kar jih je Britney Spears kdaj ustvarila, saj se s CD-jem kon\xc4\x8dno otrese svoje podobe biv\xc5\xa1e \xc4\x8dlanice Kluba Miki Mi\xc5\xa1ke.\xc2\xab Novinar revije The Guardian je napisal: \xc2\xbbTo je drzen, vznemirljiv album: vpra\xc5\xa1anje pa je, \xc4\x8de bomo lahko u\xc5\xbeivali ob njem, ko bomo sli\xc5\xa1ali, o \xc4\x8dem govorijo pesmi.\xc2\xab Novinar revije Entertainment Weekly je albumu dodelil oceno B+ in ga pohvalil kot \xc2\xbbpopolnoma soliden dance album z bogatimi elektronskimi elementi, ki ustvarijo najbolj vro\xc4\x8de uspe\xc5\xa1nice.\xc2\xab Novinar revije Popjustice je napisal, da album \xc2\xbbzveni sodobno\xc2\xab\xc2\xa0in da so ga \xc2\xbbbrilijantno producirali\xc2\xab. Novinar revije Rolling Stone je albumu dodelil tri zvezdice od petih in se po\xc5\xa1alil, da bo Britney Spears \xc2\xbb\xc5\xa1e naprej kraljica pop glasbene scene, vse dokler se socialna slu\xc5\xbeba ne odlo\xc4\x8di, da ji ne bodo ve\xc4\x8d dajali podpore zaradi njenih uspe\xc5\xa1nic.\xc2\xab Kritiki so opazili tudi nov vpliv na glasbo Britney Spears, saj je album vklju\xc4\x8deval ve\xc4\x8d elektronske glasbe, kakr\xc5\xa1no vrtijo po londonskih no\xc4\x8dnih klubih, najve\xc4\x8d na pesmi \xc2\xbbFreakshow\xc2\xab._NEWLINE_Novinar revije The Times je napisal: \xc2\xbbVojska \xc5\xa1olarjev si na avtobusu izmenjava zvonenja za mobilni telefon, kar zlahka pove, zakaj te pesmi dose\xc5\xbeejo svoj cilj. Trenutno so najbolj\xc5\xa1e pop pesmi tega \xc4\x8dasa.\xc2\xab_NEWLINE_V prvem tednu od izzida je album Blackout zasedel prvo mesto na lestvici Billboard Tastemakers Chart, saj je bil eden izmed najbolj hvaljenih albumov s strani kritikov tistega tedna. Revija Rolling Stone mu je leta 2007 dodelila petdeseto mesto na svojem vsakoletnem seznamu \xc2\xbb50 najbolj\xc5\xa1ih albumov\xc2\xab. Poleg tega so ga ozna\xc4\x8dili za \xc2\xbbzagotovo spominja na zme\xc5\xa1ano techno-pop _NEWLINE_amoralnost\xc2\xab. Album je nazadnje postal sedmi najbolj\xc5\xa1i album, izdan v 2000. letih, po rezultatih vpra\xc5\xa1alnika. Novembra 2009 je revija The Times je album ozna\xc4\x8dil za peti najbolj\xc5\xa1i pop album desetletja. Leta 2011 je revija Rolling Stone album ozna\xc4\x8dila za \xc2\xbbpo vsej verjetnosti najvplivnej\xc5\xa1i pop album, izdan v zadnjih petih letih.\xc2\xab\n_START_SECTION_\nKomercialnost\n_START_PARAGRAPH_\nAlbum je v Zdru\xc5\xbeenih dr\xc5\xbeavah Amerike v prvem tednu od izzida prodal 124.000 izvodov, v prvem tednu pa po podatkih Nielsen SoundScana 290.000 kopij. Kljub temu, da se je tako dobro prodajal, album ni debitiral na prvem mestu glasbene lestvice Billboard 200. Tam je zasedel drugo mesto, takoj za Eaglesovim albumom Long Road Out of Eden, ki je prvo mesto zasedel s 711.000 prodanimi kopijami izvodov preko trgovine Wal-Mart. Pri\xc4\x8dakovali so, da bo album debitiral na prvem mestu lestvice, kakorkoli \xc5\xbee, dva dneva pred izzidom albuma so lestvico renovirali, kar je albumu Blackout prepre\xc4\x8dilo, da bi, tako kot vsi prej\xc5\xa1nji albumi Britney Spears, debitiral na prvem mestu lestvice. Kljub temu so album vseeno izdali tistega tedna. Do decembra 2010 je album prodal 989.000 kopij izvodov v Zdru\xc5\xbeenih dr\xc5\xbeavah Amerike, s \xc4\x8dimer do danes njen najmanj uspe\xc5\xa1en album. Album se je s 4.600 prodanimi izvodi nazadnje ponovno uvrstil, na stoosemindevetdeseto mesto lestvice v tistem tednu, ko je njen \xc5\xa1esti glasbeni album, Circus, zasedel prvo mesto na lestvici._NEWLINE_Album je bil v Zdru\xc5\xbeenem kraljestvu precej uspe\xc5\xa1en, saj je na tamkaj\xc5\xa1nji dr\xc5\xbeavni lestvici debitiral na prvem mestu in s tem postal njen najuspe\xc5\xa1nej\xc5\xa1i album po albumu Oops!... I Did It Again, ki je na lestvici debitiral na drugem mestu. Album se je kmalu spustil po lestvici navzdol, vendar je \xc5\xa1e naprej ostajal med prvimi petinsedemdesetimi albumi na lestvici. Zaradi uspeha singlov z albuma,\xc2\xa0\xc2\xbbGimme More\xc2\xab,\xc2\xa0\xc2\xbbPiece of Me\xc2\xab\xc2\xa0in\xc2\xa0\xc2\xbbBreak the Ice\xc2\xab, se je album v dvaindvajsetem tednu od izzida spet povzpel med prvih \xc5\xa1tirideset najbolje prodajanih albumov, \xc5\xbee v nasledjem tednu pa je zasedel petindvajseto mesto lestvice. V naslednjem tednu se je album povzpel \xc5\xa1e za \xc5\xa1est tednov vi\xc5\xa1je in se zopet uvrstil med prvih dvajset albumov na lestvici, saj je zasedel devetnajsto mesto, \xc5\xbee naslednji teden pa se je spet uvrstil samo med prvih \xc5\xa1tirideset albumov na lestvici. Na novozelandski glasbeni lestvici je album debitiral na osmem mestu, s \xc4\x8dimer je postal njen tam najuspe\xc5\xa1nej\xc5\xa1i album od albuma Oops!... I Did It Again (2000). \xc4\x8ceprav je kmalu izpadel iz lestvice, se je po uspehu singla\xc2\xa0\xc2\xbbPiece of Me\xc2\xab\xc2\xa0ponovno uvrstil na enajsto mesto slednje, kjer je ostal tri tedne. Album Blackout je nazadnje prejel zlato certifikacijo za 7.500 prodanih izvodov, na lestvici pa je ostal \xc5\xa1e dvajset tednov. Album je bil zelo uspe\xc5\xa1en tudi v Avstraliji, kjer je na tamkaj\xc5\xa1nji glasbeni lestvici debitiral na tretjem mestu z 9.987 prodanimi izvodi v prvem tednu od izzida, kmalu zatem pa je za 140.000 prodanih kopij izvodov prejel platinasto certifikacijo. Po podatkih organizacije International Federation of the Phonographic Industry (IFPI) je album z 2 milijoni prodanimi izvodi dvaintrideseti najbolje prodajani album po svetu tistega leta. Do leta 2010 je album prodal 3,1 milijonov izvodov.\n_START_SECTION_\nSingli\n_START_PARAGRAPH_\nPesem\xc2\xa0\xc2\xbbGimme More\xc2\xab\xc2\xa0je iz\xc5\xa1la kot prvi singl z albuma Blackout. Britney Spears je pesem 9. septembra leta 2007 izvedla na podelitvi nagrad MTV Video Music Awards. Na radijih je iz\xc5\xa1la \xc5\xbee prej, 30. avgusta tistega leta, 27. septembra pa \xc5\xa1e preko iTunesa. Pesem \xc2\xbbGimme More\xc2\xab\xc2\xa0je postala prva pesem Britney Spears, ki je zasedla eno izmed prvih petih mest na ameri\xc5\xa1ki glasbeni lestvici (Billboard Hot 100) od singla\xc2\xa0\xc2\xbb...Baby One More Time\xc2\xab, kjer je zasedla tretje mesto. Od izzida je pesem \xc2\xbbGimme More\xc2\xab\xc2\xa0v Zdru\xc5\xbeenih dr\xc5\xbeavah Amerike prejela platinasto certifikacijo._NEWLINE_Pesem\xc2\xa0\xc2\xbbPiece of Me\xc2\xab\xc2\xa0so izdali kot drugi singl z albuma. 27. novembra 2007 so v losangele\xc5\xa1ki restavraciji in no\xc4\x8dnem klubu Social Hollywood posneli videospot za pesem. Singl je predvsem zaradi dobre digitalne prodaje debitiral na \xc5\xa1estinpetdesetem mestu glasbene lestvice Billboard Hot 100, kjer je nazadnje zasedel osemnajsto mesto. Poleg tega se je uvrstil na prvo mesto irske, drugo mesto britanske in avstralske ter peto mesto kanadske lestvice. Prvi\xc4\x8d je pesem \xc2\xbbPiece of Me\xc2\xab\xc2\xa0Britney Spears izvedla na turneji The Circus Starring Britney Spears, kjer je skupaj s spremljevalnimi plesalci nastopila v zlati kletki._NEWLINE_Pesem\xc2\xa0\xc2\xbbBreak the Ice\xc2\xab\xc2\xa0so na ameri\xc5\xa1kih radijih uradno izdali 3. marca 2008. Zasedla je triin\xc5\xa1tirideseto mesto na lestvici Billboard Hot 100. Videospot za pesem, ki je iz\xc5\xa1el 12. marca tistega leta, je bil v celoti animiran. Pesem\xc2\xa0\xc2\xbbRadar\xc2\xab\xc2\xa0so nameravali izdati kot \xc4\x8detrti singl z albuma in zaradi dobre digitalne prodaje se je uvrstil na novozelandsko in irsko ter julija 2008 \xc5\xa1e med prvih deset pesmi na \xc5\xa1vedsko glasbeni lestvici. Kakorkoli \xc5\xbee, na\xc4\x8drte o izzidu \xc4\x8detrtega singla so nazadnje opustili, saj je Britney Spears pri\xc4\x8dela snemati material za svoj \xc5\xa1esti glasbeni album in pesem \xc2\xbbRadar\xc2\xab\xc2\xa0je nazadnje iz\xc5\xa1la kot promocijski singl za le-tega. Pesem so na album Circus najprej vklju\xc4\x8dili samo kot dodatno pesem, nazadnje pa so jo izdali \xc5\xa1e kot tretji singl z albuma. Tudi to pesem je Britney Spears prvi\xc4\x8d izvedla na turneji The Circus Starring Britney Spears."